Φράδμων ο Αργείος

Ο Φράδμων ο Αργείος (5ος αιώνας π.Χ.) ήταν Έλληνας γλύπτης με καταγωγή από το Άργος, τον οποίο ο ιστορικός του 2ου αιώνα μ.Χ. Πλίνιος ο Πρεσβύτερος αναφέρει ως σύγχρονο του Πολύκλειτου, Μύρωνα, Πυθαγόρα, Σκόπα και Παρέλιου, κατά την εποχή της τέλεσης των 90ών ολυμπιακών αγώνων της αρχαιότητας το 420 π.Χ.,Πλίνιος ο Πρεσβύτερος, Φυσική Ιστορία xxxiv. 8. s. 19 περιγράφοντας τον διαγωνισμό που έγινε για τη δημιουργία γλυπτού με την παράσταση πληγωμένης Αμαζόνας, το οποίο μετέπειτα θα τοποθετούνταν στο ναό της Αρτέμιδος στην Έφεσο. Κατά τη διήγηση του Πλινίου, ο Φράδμων ο οποίος ήταν και ο νεότερος, κατετάγη 5ος στον διαγωνισμό, αν και τα στοιχεία που παρέχει κάνουν τους αρχαιολόγους να αποδίδουν την κατασκευή ενός γλυπτού Αμαζόνας που διασώζεται στον Φράδμωνα.  

Σύμφωνα με τον αρχαιολόγο του 19ου αιώνα Άντολφ Φουρτβένγκλερ, θεωρείται πιθανό πως υπήρξε μαθητής του Πολύκλειτου,Furtwängler, Meisterwerke der griechischen Plastik, Berlin 1893:286-303. ωστόσο άλλες απόψεις θεωρούν πιθανό πως ο Φράδμων έζησε κατά τον 4ο αιώνα π.Χ. οπότε και η διήγηση του Πλίνιου μάλλον ήταν ανεκδοτολογική.Brunilde Sismondo Ridgway, "A Story of Five Amazons", American Journal of Archaeology, 78.1 (January 1974:1-17) pp 2,

Ωστόσο ο ιστορικός του 2ου αιώνα μ.Χ. Παυσανίας κατά την περιήγηση του στην Ολυμπία, και σημειώνοντας λεπτομέρειες για τα μνημεία τα οποία διασώζονταν κατά την εποχή του, ανέφερε πως είδε τον ανδριάντα του Αμέρτα του Ηλείου ο οποίος υπήρξε ολυμπιονίκης στο αγώνισμα της πάλης παίδων το 420 π.Χ., και πως επί αυτού βρισκόταν επίγραμμα του Θεοδωρίδα του Συρακουσίου,[Ελληνική ανθολογία, ix. 743 και μια ομάδα αγαλμάτων 12 ορειχάλκινων αγελάδων αφιερωμένων στην Αθηνά Ιτωνία. Αναφορές για τον Φράδμωνα υπάρχουν και στο έργο του Ρωμαίου συγγραφέα του 1ου αιώνα μ.Χ. Λουκίου Ιουνίου Μοδεράτου Κολουμέλα.Columella, De Re Rustica x. 30

Το 1969, ανακαλύφθηκαν 3 βάσεις αγαλμάτων στην αρχαία Όστια κοντά στη Ρώμη, ένα από τα οποία αναφερόταν πως ήταν κάποιας ιέρειας των Δελφών με το όνομα Χαρίτη και πως είχε δημιουργηθεί από τον Φράγμων τον Αργείο. Οι επιγραφές έχουν χρονολογηθεί στον 1ο αιώνα π.Χ., κάτι που κάνει πιθανό τα γλυπτά να μεταφέρθηκαν από τους Δελφούς αφήνοντας πίσω τις παλιές τους βάσεις και καθώς τοποθετήθηκαν στην Όστια σε νέες βάσεις να επαναχαράχτηκαν οι προηγούμενες επιγραφές.

Παραπομπές

Κατηγορία:Έλληνες γλύπτες
Κατηγορία:Αρχαίοι Έλληνες γλύπτες